
             30ο Πανόραμα Ευρωπαϊκού Κινηματογράφου
              19/10-1/11 («Ααβόρα» «Έλλη»)
Παράλληλες Εκδηλώσεις

Εικαστική Έκθεση

Black Beauty
Η Γοητεία του Μαυρόασπρου στον Κινηματογράφο
                                                            ΕΝΑΡΞΗ: 10 ΟΚΤΩΒΡΙΟΥ

Με αφορμή το αφιέρωμα “Η Γοητεία του Μαυρόασπρου στον Ευρωπαϊκό Κινηματογράφο”, το 30ο ΠΑΝΟΡΑΜΑ ΕΥΡΩΠΑΪΚΟΥ ΚΙΝΗΜΑΤΟΓΡΑΦΟΥ διοργανώνει έκθεση με τίτλο Black Beauty, στην γκαλερί STOArt (Στοά Κοραή), από τις 10 μέχρι τις 31 Οκτωβρίου, με έργα εμπνευσμένα από τον μαυρόασπρο κινηματογράφο. 

Στην έκθεση, την επιμέλεια της οποίας έχει αναλάβει ο καλλιτέχνης και ομότιμος καθηγητής της Σχολής Καλών Τεχνών Γιάννης Ψυχοπαίδης, συμμετέχουν 7 νέοι Έλληνες ζωγράφοι, οι Αλέξης Αβλάμης, Ιφιγένεια Αβραμοπούλου, Χριστόφορος Κατσαδιώτης, Άρτεμις Παπαδήμα, Νίκος Σεπετζόγλου, Δέσποινα Φλέσσα και Κώστας Χριστόπουλος. 

Όπως αναφέρει μεταξύ άλλων στον κατάλογο της Έκθεσης ο επιμελητής της:

“Στο πλαίσιο αυτού του διαλόγου των εικαστικών τεχνών με τον κινηματογράφο, γινόμαστε μάρτυρες και κοινωνοί θαρραλέων εικαστικών δράσεων που αποτολμούν το μέγιστο μέσω του λίγου. Όπως και το μαυρόασπρο φιλμ μας μιλά για τις δικές του ρέουσες αλήθειες, κι αυτό θέλοντας να ξεχάσει το περιττό, το συχνά εντυπωσιακό και πολύχρωμα ανούσιο, το επιφανειακά λαμπερό.
Η ζωγραφική και ο κινηματογράφος, μαυρόασπροι συνοδοιπόροι μιας «άλλης» πολυχρωμίας, συναντώνται, συνομιλούν και αλληλο-επηρεάζονται με όρους ισότιμους και ανοιχτούς σε διαρκώς νέες αισθητικές προσμίξεις.
Προς όφελος μιας γόνιμης και δημιουργικής συμπόρευσης και αλληλο-διείσδυσης των τεχνών στον σύγχρονο κόσμο, κόσμο λαμπερό και σκοτεινό ταυτόχρονα, πολύχρωμο και μαυρόασπρο, λιτό και κορεσμένο, μονοσήμαντο και πολύπλευρο, έναν κόσμο δραματικών μεταλλάξεων και τευτονικών μετασχηματισμών, που σήμερα έχει ανάγκη, από την τέχνη και όχι μόνο, πολύ περισσότερο από τολμηρά ανοιχτά ερωτήματα παρά από έτοιμες, στερεότυπες, κοινόχρηστες αλήθειες.” 
Γιάννης Ψυχοπαίδης 

Το Πανόραμα Ευρωπαϊκού Κινηματογράφου, το μακροβιότερο φεστιβάλ κινηματογράφου της Αθήνας, τριαντάρισε, ωρίμασε αλλά διατηρεί άσβεστη τη δίψα του για τις καλές ευρωπαϊκές ταινίες.

Πανέτοιμο να γοητεύσει και φέτος τους λάτρεις του καλού ευρωπαϊκού και ελληνικού κινηματογράφου, σηκώνει αυλαία την Τετάρτη 18 Οκτωβρίου στο Μέγαρο Μουσικής Αθηνών (7.30 μ.μ.) με το βωβό αριστούργημα «Μισαλλοδοξία» του D.W.Griffith,
www.panoramafest.org

30ο ΠΑΝΟΡΑΜΑ ΕΥΡΩΠΑΪΚΟΥ ΚΙΝΗΜΑΤΟΓΡΑΦΟΥ

19 Οκτωβρίου - 1 Νοεμβρίου 2016

Στους κινηματογράφους ΑΑΒΟΡΑ και ΕΛΛΗ

